text: -Líka síðani eg á ungum árum hjálpti abba mínum, Engelbreth Hansen, at smíða kappróðrarbátar, havi eg havt hug til sjálvur at fara undir hetta gamla handverk.
text: #000000
text: Hetta sigur, leirvíkingurin John Høgnesen, sum er búsetandi í Norðragøtu og sum eisini er formaður í kappróðarafelaganum Tindur, í Eysturkommunu.
text: #000001
text: Hann byrjaði sítt virksemið afturi í 2021, tá ið fyrsti kjølurin var strektur. Og longu í dag, einans tvey ár seinni, hevur hann smíða ikki minni enn 10 bátar.
text: #000002
text: Abbin, Engelbreth Hansen, smíðaði kappróðrarbátin “Leirvíkingur”
text: #000003
text: John Høgnesen hevur tað ikki frá ongum. Bátasmíð liggur í blóðinum. Abbi hansara í Fuglafirði var bátasmiður og smíðaði fleiri bátar. Eitt nú smíðaði hann í 1990, kappróðrarbátin “Leirvíkingur” hjá leirvíkingum, sum t.d. vann fleiri stevnusigrar hjá kvinnunum.
text: #000004
text: Tá ið vit hitta John, er hann í fer við at smíða sín kappróðrarbát nummar 10. Eitt 8-mannafar til kappróðrarfelagið Tindur, sum hann er sjálvur formaður í.
text: #000007
text: John sigur, at hann altíð hevur havt áhuga fyri bátasmíði. Men tað var ikki fyri enn fyri nøkrum árum síðani, tá ið hann var og vitjaði ein annan bátasmið, nemlig Sámal Hansen í Runavík, at tað veruliga tók dik á seg.
text: #000009
text: -Faktiskt var tað soleiðis, at kappróðrarfelagið hjá okkum í Tindi, ynskti at útvega sær nýggjan bát í 2020, men vit fingu at vita, at tað kundi ikki lata seg gera fyrrenn í 2022 ella 2023. Og tað kundi vit ikki bíða eftir.
text: #000010
text: John arbeiðir uppá bát nummar 10
text: #000011
text: -Eg spurdi tá Sámal (bátasmiðin), tá eg var inni á gólvinum hjá honum, um hann ikki kundi siga mær frá, tá hann fór at arbeiða við einum báti. Og mín sann, um hann ikki ringdi til mín hvørja ferð, tá ið hann fór í hjallaran at arbeiða uppá ein bát.
text: #000012
text: -So eg koyrdi út til Runavíkar beinanvegin hann hevði ringt, og stóð so uppiyvir honum og eygleiddi hvussu hann arbeiddi. Onkuntíð tók tað 2-3 tímar eg stóð har. Aðrartíðir tók tað kanska ein heilan dag ella meira, meðan av og á, so vardi tað bert í 15-20 minuttir, so gavst hann aftur og tímdi ikki meira tann dagin.
text: #000013
text: -Men tað var ógvuliga læruríkt, og eftir at hava eygleitt hansara arbeiðið í eina tíð, so fór eg til hús og bygdi mær eitt lítið kopi av einum kappróðrarbáti. Hann stendur so her á verkstaðnum í dag, sum eitt minnið um byrjanina hjá mær sum bátasmið.
text: #000014
text: Fyrsti báturin, sum John smíðaði. Eitt lítið kopi av einum kappróðrarbáti.
text: #000015
text: -Tú kanst siga, at eg onkursvegna var í “læru” hjá Sámal, men eftir tað, so byrjaði eg bara sjálvur, uttan nakran fakligan lærdóm, at smíða kappróðarbátar. Og byrjaði eg so fyrst at smíða bátar til okkara kappróðarafelag. Fyrsti báturin eg smíðaði var Knúkur, og síðan Geytin og Sjóherji. Seinasti báturin hjá kappróðrarfelaganum Tindur, er Bláni, sum var flotaður fyrr í ár.
text: #000016
text: -Annars havi eg eisini smíða kappróðarbátar til bæði Eiðis róðrarfelag og til Kappróðrarfelagið í Fuglafirði.
text: #000017
text: John smíðar ikki bara kappróðarbátar. Hann smíðar eisini vanligar føroyskar bátar. Í fjør smíðaði hann bátin til altjóðafelagsskapin Kiwanis, sum var lutaður vekk á ólavsøku.
text: #000019
text: Í verandi løtu eru tveir føroyskir bátar á bíðilista, sum skulu gerast, sigur John.
text: #000020
text: Eisini hevur hann fingist við, at umvælt ymiskt á gomlum bátum, sum fólk eru komin inn á verkstaðið við.
text: #000021
text: -Eg geri so at siga alt, bæði smíðið nýggjar bátar, kappróðarbátar og føroyskar bátar. Og umvæli eg eisini bátar sum hava tørv á tí. Eg haldi hetta er eitt sera spennandi arbeiðið. Og sjálvandi er tað eisini gleðiligt, samstundis, at kunna varveita okkara føroyska bát og bátasmíð.
text: #000022
text: Tað er heldur ikki so løgið, at formaðurin og bátasmiðurin er so væl nøgdur í hesum døgum.
text: #000023
text: Tí á ólavsøku vann Geytin hjá kappróðrarfelaganum Tindur, ein bátur sum John sjálvur hevur smíða, føroyameistaraheitið í 5-mannafør dreingir 14-16 ár.
text: #000024
text: Hetta var eisini fyrsta føroyameistarheitið hjá teimum í Eysturkommunu og hjá bátasmiðinum sjálvum.
text: #000025
text: So nú er spurningurin bara, um fleiri føroyameistarar verða at síggja í framtíðini, sum eru smíðaðir á verkstaðnum hjá John Høgnesen í Norðragøtu.
text: #000026
text: John og nýggjasti báturin hjá honum á verkstaðnum í Norðragøtu
text: #000027
text: Klæmint og Breiðablik vunnu á nýkosnu meistarunum
text: #000029
text: TíðindiÍtrótturMentanÁtrúnaðurPolitikkurMyndasavnFilmsbrotTænasturLýsingarKunngerðirLeys størvEysturoyarportalurineyp@eyp.fo+298 74 22 22Um okkum
text: #000032